Vervoerstaking: Man breindood na klip deur ruit | Maroela Media
Vervoerstaking: Man breindood na klip deur ruit
Gary Stewart. Foto: Chanel September/EWN
Die gesin van Gary Stewart (42) sal na verwagting vanoggend die masjiene wat hom aan die lewe hou afskakel nadat hy gisteroggend breindood verklaar is.
Stewart is sedert Woensdag in 'n koma nadat hy binne-in 'n vragmotor met 'n klip raakgegooi is deur stakende vragmotorbestuurders. Stewart was 'n passasier in 'n vragmotor van Global Force Transport toe die voorval Woensdag by Borchards Quarryweg naby Kaapstad Internasionale lughawe plaasgevind het. Hy het 'n skedelfraktuur en erge breinskade opgedoen. EWN berig dat Stewart se gesin beplan om sy organe te skenk nadat hulle Dinsdagoggend die masjiene wat hom aan die lewe hou gaan afskakel. Sy suster, Michelle Fischer, sê haar broer se toestand het nog nie verander sedert hy ses dae gelede in die hospitaal opgeneem is nie. Michelle en haar man, Henry, is die eienaars van die vervoermaatskappy vir wie Gary werk. Lees meer hier.
Die Ekurhuleni metropolisie het intussen Maandag bekendgemaak dat 42 vragmotors reeds sedert die begin van die vervoerstaking aangeval, geplunder of uitgebrand is. Kobeli Mokheseng, 'n woordvoerder, sê 45 mense is reeds in verband met geweld en beskadiging van eiendom. Vragmotorbestuurder van die vervoervakbond Satawu staak sedert 24 September weens 'n loonverhoging.
dood Satawu staking
Malema wil wéér mynwerkers toespreek
96-jarige vrou en tuinier se moordenaars steeds soek
christine naude · 6 jaar gelede
'n Bobbejaan bly maar 'n bobbejaan…ipv dat hulle bly is hul het darem nog 'n werk, breek hulle net af..daar is duisende mense sonder werk, wat maar te bly sal wees oor daardie salaris wat hul nou so oor baklei. BAIE JAMMER om te hoor van die man se dood, mag sy famlilie vertroosting ontvang.